Αντόνιο Λόπες ντε Σάντα Άννα

Ο Αντόνιο ντε Πάντουα Μαρία Σεβερίνο Λοπές ντε Σάντα Άννα ι Πέρες ντε Λεμπρόν (, 21 Φεβρουαρίου 1794 - 21 Ιουνίου 1876), γνωστός συχνά ως Σάντα Άννα, ήταν Μεξικανός στρατηγός, πολιτικός και καουντίλιο, ο οποίος υπηρέτησε ως ο 8ος Πρόεδρος του Μεξικού σε πολλαπλές περιπτώσεις μεταξύ 1833 και 1855. Υπηρέτησε επίσης ως Αντιπρόεδρος του Μεξικού από το 1837 έως το 1839. Ήταν μια αμφιλεγόμενη και βασική φιγούρα στην μεξικανική πολιτική κατά τη διάρκεια του 19ου αιώνα, μέχρι το σημείο που έχει αποκαλεστεί «μη εστεμμένος μονάρχης», και οι ιστορικοί συχνά αναφέρονται στις τρεις δεκαετίες μετά την ανεξαρτησία του Μεξικού ως «Εποχή του Σάντα Άννα».

Ο Σάντα Άννα ήταν υπεύθυνος για την φρούρηση της Βερακρούς, όταν το Μεξικό κέρδισε την ανεξαρτησία το 1821. Στη συνέχεια, θα έπαιζε σημαντικό ρόλο στην πτώση της Πρώτης Μεξικανικής Αυτοκρατορίας, στην πτώση της Πρώτης Μεξικάνικης Δημοκρατίας, στη διακήρυξη του Συντάγματος του 1843, στην ίδρυση της Κεντρικής Δημοκρατίας του Μεξικού, στην Επανάσταση του Τέξας, στον Πόλεμο των ζαχαροπλαστών, στη διακήρυξη του Συντάγματος του 1843 και στον Αμερικανικό-Μεξικανικό Πόλεμο. Έγινε γνωστός στις Ηνωμένες Πολιτείες λόγω του ρόλου του στην Επανάσταση του Τέξας και στον Αμερικανικό-Μεξικανικό Πόλεμο.

Κατά τη διάρκεια της πολιτικής του καριέρας, ο Σάντα Άννα ήταν γνωστός για την αλλαγή πλευρών στην επαναλαμβανόμενη σύγκρουση μεταξύ του Φιλελεύθερου Κόμματος και του Συντηρητικού Κόμματος. Κατάφερε να διαδραματίσει σημαντικό ρόλο τόσο στην απόρριψη του φιλελεύθερου Συντάγματος του 1824 το 1835 όσο και στην αποκατάστασή του το 1847. Έφτασε στην εξουσία ως φιλελεύθερος δύο φορές, το 1832 και το 1847 αντίστοιχα, και τις δύο φορές μοιραζόμενος την εξουσία με τον φιλελεύθερο πολιτικό Βαλεντίν Γκόμες Φαρίας, όπου και τις δυο φορές ο Σάντα Άννα ανέτρεψε το Γκόμες Φαρίας μετά την αλλαγή πλευρών στους συντηρητικούς. Ο Σάντα Άννα ήταν επίσης γνωστός για το επιδεικτικό και δικτατορικό του στυλ διακυβέρνησης, χρησιμοποιώντας το στρατό για να διαλύσει το Κογκρέσο πολλές φορές και αναφερόμενος στον εαυτό του με τον τιμητικό τίτλο του Υψηλότατου.

Οι διακοπτόμενες περίοδοι της κυριαρχίας του, που διήρκεσαν από το 1832 έως το 1853, είδαν την απώλεια του Τέξας, μια σειρά από στρατιωτικές αποτυχίες κατά τη διάρκεια του Αμερικανικού-Μεξικανικού Πολέμου και την επακόλουθη Μεξικανική εκχώρηση. Η ηγεσία του στον πόλεμο και η προθυμία του να πολεμήσει μέχρι το άμεσο τέλος παρέτειναν αυτή τη σύγκρουση: «περισσότερο από οποιοδήποτε άλλο άτομο ήταν ο Σάντα Άννα που αρνήθηκε το όνειρο του Πολκ για έναν σύντομο πόλεμο». Ακόμα και μετά το τέλος του πολέμου, ο Σάντα Άννα συνέχισε να παραχωρεί εθνικό έδαφος στους Αμερικανούς μέσω της Αγοράς του Γκάντσντεν το 1853.

Μετά την ανατροπή του και την εξορία του το 1855 μέσω του φιλελεύθερου Σχεδίου του Αγιούτλα, ο Σάντα Άννα άρχισε να υποχωρεί στα παρασκήνια της μεξικανικής πολιτικής, ακόμη και όταν το έθνος εισήλθε στην αποφασιστική περίοδο του Μεξικανικού Εμφυλίου Πολέμου, της Δεύτερης Γαλλικής παρέμβασης στο Μεξικό και της ίδρυσης της Δεύτερης Μεξικανικής Αυτοκρατορίας. Όταν ήταν σε μεγάλη ηλικία ο Σάντα Άννα, του επιτράπηκε από τον Πρόεδρο Σεμπαστιάν Λέρντο ντε Τεχάντα να επιστρέψει στο έθνος το 1874, και πέθανε σε σχετική αφάνεια το 1876.

Οι ιστορικοί είναι σε συζήτηση για τον ακριβή αριθμό των προεδρικών του θητειών, καθώς συχνά θα μοιραζόταν την εξουσία και θα χρησιμοποιούσε κυβερνήτες-μαριονέτες. Ο βιογράφος Γουίλ Φόουλερ δίνει το νούμερο των έξι θητειών ενώ η Πολιτική Ιστορική Ένωση του Τέξας ισχυρίζεται πέντε. Ο ιστορικός της Λατινικής Αμερικής, Αλεξάντερ Ντόουσον, μετρά έντεκα φορές που ο Σάντα Άννα ανέλαβε την προεδρία, συχνά για σύντομες περιόδους. Η Πανεπιστημιακή Βιβλιοθήκη του Τέξας αναφέρει το ίδιο νούμερο έντεκα θητειών, αλλά προσθέτει ότι ο Σάντα Άννα ήταν πρόεδρος μόνο για έξι χρόνια λόγω των σύντομων θητειών.

Η κληρονομιά του Σάντα Άννα έχει στη συνέχεια θεωρηθεί ως ευρέως αρνητική, με ιστορικούς και πολλούς Μεξικανούς να τον κατατάσσουν ως «τον κύριο κάτοικο ακόμη και σήμερα του μαύρου πάνθεον του Μεξικού αυτών που απογοήτευσαν το έθνος». Θεωρείται ένας από τους πιο αντιπαθητικούς και αμφιλεγόμενους προέδρους του Μεξικού του 19ου αιώνα.

 Παραπομπές 

 Πηγές 







 Εξωτερικοί σύνδεσμοι 
 Santa Anna Letters on the Portal to Texas History
 Antonio López de Santa Anna in A Continent Divided: The U.S. – Mexico War, Center for Greater Southwestern Studies, the University of Texas at Arlington
 The Handbook of Texas Online: Antonio Lopez de Santa Anna
 Benson Latin American Collection – Antonio López de Santa Anna Collection
 Texas Prisoners in Mexico 3 August 1843 From Texas Tides

Κατηγορία:Πρόεδροι του Μεξικού
Κατηγορία:Μεξικανοί στρατηγοί
Κατηγορία:Μεξικανοί πολιτικοί
Κατηγορία:Μεξικανοί ελευθεροτέκτονες
Κατηγορία:Πραξικοπηματίες